# data[].attributes.body
Rumah terbuka sempena Hari Raya

# data[].attributes.body
Baru-baru ini, sekumpulan penghuni Sembawang telah berjaya menyelamatkan seekor kucing yang terkandas di sebatang pokok setinggi lima tingkat.

Sekumpulan penduduk yang terdiri daripada anggota masyarakat Melayu, Cina dan India, berganding bahu dengan memegang kain cadar yang dilebarkan, di bawah pokok berkenaan. Mereka melakukan sedemikian bagi menyambut kucing tersebut seandainya ia terjatuh daripada pokok itu.  Tindakan para penghuni yang menggembleng tenaga dan bersatu padu untuk menyelamatkan kucing tersebut seumpama ke bukit sama didaki, ke lurah sama dituruni.

# data[].attributes.body
Hubungan Jiran Tetangga

# data[].attributes.body
Menerusi iklan (televisyen)

# data[].attributes.attachment_link.title
Singapore Kindness Movement - Neighbours

# data[].attributes.body
Jiran berganding bahu untuk menyelamatkan kucing.

# data[].attributes.attachment_link.provider_name
BERITA Mediacorp - Berita Terkini, Melayu, Muslim, Islam, Singapura, Dunia.

# data[].attributes.attachment_link.readable_text
SINGAPURA: Setelah berhari-hari kucing ini terkandas dan mengiau-ngiau ketakutan di atas sebatang pokok setinggi lima tingkat di Sembawang, usaha beberapa penduduk yang peduli akhirnya berjaya menyelamatkannya hari ini (13 Feb).

Para penduduk yang terdiri daripada anggota mayarakat Melayu, Cina dan India, dilihat berganding bahu dengan memegang kain cadar yang dilebarkan, di bawah pokok berkenaan.

Ia bagi menyambut kucing tersebut seandainya ia terjatuh daripada pokok berkenaan.

Setelah kucing tersebut akhirnya terjatuh ke cadar tersebut, seorang makcik dilihat menangis serta meluru untuk mendakap dan mencium kucing tersebut.

Salah seorang saksi kejadian, Encik Muhd Khairul Ilham, yang secara kebetulan berada di kawasan itu sekitar pukul 11.00 pagi tadi sempat merakamkan kejadian tersebut dan mengirimkan video yang dirakamnya kepada BERITAMediacorp.

"Kebetulan saya sedang menghantar barang di sana. Bila ternampak keadaan kecoh, saya pergi jenguk. Saya ingatkan ada sarang lebah, rupa-rupanya mereka sedang menyelamatkan seekor kucing," kata Encik Khairul, 33 tahun, yang bertugas sebagai pemandu penghantaran.

Menerusi rakaman video yang dirakam dan dikirimkan oleh Encik Khairul kepada BERITAMediacorp, dapat dilihat rasa prihatin dan penuh dengan semangat kampung para penduduk.

SEGALA-GALANYA DIMULAKAN SEORANG MAKCIK

BERITAMediacorp berhasil menjejaki makcik bertudung hitam, penduduk Blok 476 Sembawang Drive yang dilihat menerusi rakaman video itu, menangis terisak-isak sebaik saja kucing berkenaan berjaya diselamatkan.

Tangisan Cik Jamaliah A. Hamid, 63 tahun, boleh membuatkan sesiapa saja yang mencintai haiwan turut berasa sedih. Kucing tersebut sebenarnya bukan kucing beliau.

Semasa diwawancara, Cik Jamaliah berkata sejak kucing berkenaan tersekat di atas pokok, hati beliau runsing dan beliau berusaha menghubungi pihak berkuasa meminta bantuan menyelamatkannya.

"Makcik ada hubungi SPCA, polis, Majlis Bandaran, malah AVA ada juga cuba menyelamatnnya, tetapi disebabkan ia ketakutan, ia terjatuh dari pokok lantas memanjat pokok yang sebelahnya pula.

KREN PERLU DIGUNAKAN, "KALAU KENA BAYAR PUN MAKCIK SANGGUP"

"Makcik kesian sangat pada kucing itu, tak sampai hati. Ia mengiau tak henti-henti, tak makan. Bukan makcik seorang, penduduk lain pun sama, setiap kali lalu pasti mendongak ke atas," cerita Cik Jamaliah penuh sebak.

Pagi tadi, Cik Jamaliah menghubungi Majlis Bandaran Sembawang buat kali kedua bagi meminta bantuan. Setelah tiba di tempat kejadian, mereka memberitahu Cik Jamaliah, kren perlu digunakan kerana pokok tersebut terlalu tinggi.

"Makcik tak kisah. Janji kucing itu selamat. Kalau kena bayar pun makcik sanggup," kata beliau, sambil menyifatkan dirinya sebagai pencinta haiwan dan sekarang memelihara sembilan ekor kucing terbiar, yang dibuang orang lain.

"Sebaik saja kucing itu selamat, makcik terus peluk dan pujuk. Kucing itu dalam ketakutan, jadi kita perlu belai dan peluk. Alhamdulillah, bila makcik sayang kucing itu, ia jadi ok."

Menurut beliau, kucing itu sudah dibawa ke doktor haiwan untuk dirawat memandangkan mulutnya berdarah.

Cik Jamaliah memberitahu BERITAMediacorp, beliau berhasrat mengambil kucing itu dan memeliharanya. Beliau juga sudah sediakan nama untuk kucing bertuah itu!

"Makcik ingat nak namakan Warrior atau Hero. Mungkin Hero, kerana makcik lihat semangatnya begitu kuat," kata cik Jamaliah mengakhiri wawancara.

Namun tidak keterlaluan, jika Cik Jamaliah juga dianggap sebagai 'female Warrior' atau seorang Srikandi, lantaran semangat kemanusiaannya yang begitu tebal.

- BERITAMediacorp/nk

# data[].attributes.attachment_link.title
Makcik gembleng penduduk selamatkan kucing terkandas atas pokok setinggi 5 tingkat - BERITA MediaCorp

# data[].attributes.attachment_link.description
SINGAPURA: Setelah berhari-hari kucing ini terkandas dan mengiau-ngiau ketakutan di atas sebatang pokok setinggi lima tingkat di Sembawang, usaha beberapa penduduk yang peduli akhirnya berjaya menyelamatkannya hari ini (13 Feb). Para penduduk yang terdiri daripada anggota mayarakat Melayu, Cina dan India, dilihat berganding bahu dengan memegang kain cadar yang dilebarkan, di bawah pokok berkenaan.

# data[].attributes.body
Menerusi poster

# data[].attributes.headline
Ke Bukit Sama Didaki, Ke Lurah Sama Dituruni

# data[].attributes.subject
Ke Bukit Sama Didaki, Ke Lurah Sama Dituruni

# data[].attributes.body
MAKSUD:  bermuafakat dalam sesuatu perkara senang atau susah agar sama-sama dirasai (sepakat)

# data[].attributes.body
1. bertimbang rasa
2. prihatin
3. ambil berat
4. bertanggungjawab
5. orang terdekat
6. hubungan
7. silaturahim
8. erat
9. akrab
10.mesra
11. harmoni
12. aman
13. meriah
14. ramah
15. hormat
16. bertegur sapa
17. mengukir senyuman.
18. bertanya khabar